b'\n_START_ARTICLE_\nVladimir Brezovnik\n_START_SECTION_\n\xc5\xbdivljenje in delo\n_START_PARAGRAPH_\nDoktoriral je 1914 na Dunaju. V letih 1920\xe2\x88\x921925 je bil asistent na kirur\xc5\xa1ki kliniki v Pragi, nato 1925-1926 znanstveni sodelavec Zavoda za splo\xc4\x8dno eksperimentalno patologijo v Pragi. Strokovno se je izpopolnjeval in specializiral v Parizu. Do 1930 je bil svetnik \xc5\xa1olske poliklinike v Beogradu, leta 1933 je postal primarij kirur\xc5\xa1kega oddelka Splo\xc5\xa1ne bolni\xc5\xa1nice v Murski Soboti, nato 1936-1941 primarij 2. kirur\xc5\xa1kega oddelka bolni\xc5\xa1nice v Mariboru. Med 2. svetovno vojno je delal v \xc5\xa0lajmerjevem domu v Ljubljani. V raziskovalnem delu se je med drugim posvetil vplivom \xc5\xa1\xc4\x8ditnice na osnovno presnovo in razvoju prostih telesc v sklepih. O svojih znanstvenih izsledkih in poklicnih izku\xc5\xa1njah je objavil ve\xc4\x8d del in strokovnih \xc4\x8dlankov; pisal pa je tudi poljudne \xc4\x8dlanke in jih objavljal v reviji Priroda, \xc4\x8dlovek in zdravje.'